Kurgani oblast
Kurgani oblast on 1. järgu haldusüksus (oblast) Venemaal Uurali föderaalringkonnas. Piirneb lõunas Kasahstaniga. Suurimad oblastis voolavad jõed on Tobol, Isset, Miass ja Ui. Kurgani oblast moodustati 6. veebruaril 1943. Oblasti territooriumil on 9 linna, 6 alevit ja 1261 muud asulat. Suuremad linnad on Kurgan ja Šadrinsk. Oblasti rahvaarv oli 1989. aastal 1 104 872, 2002. aastal 1 019 532 ja 2011. aastal 908 800.